b'\n_START_ARTICLE_\nDvi\xc5\xbeni most\n_START_PARAGRAPH_\nDdvi\xc5\xbeni most je premi\xc4\x8dni most, ki z rotacijo odpira razponsko konstrukcijo in v dvignjenem polo\xc5\xbeaju zagotavlja izvajanje prometa ladij ali \xc4\x8dolnov. Protiute\xc5\xbe in krilo sta zaradi hitrej\xc5\xa1e in la\xc5\xbeje vertikalne rotacije pri tem v ravnote\xc5\xbeju. Lahko je eno- ali dvokrilen._NEWLINE_Angle\xc5\xa1ko ime izhaja iz francoskega izraza za tehtnico, ki uporablja isto na\xc4\x8delo. Dvi\xc5\xbeni mostovi so najpogostej\xc5\xa1a vrsta premi\xc4\x8dnih konstrukcij, ker se hitro odprejo in za delovanje zahtevajo relativno malo energije, hkrati pa zagotavljajo mo\xc5\xbenost neomejene vi\xc5\xa1ine za ladijski promet.\n_START_SECTION_\nZgodovina\n_START_PARAGRAPH_\nDvi\xc5\xbeni mostovi so bili v uporabi \xc5\xbee od anti\xc4\x8dnih \xc4\x8dasov. V srednjeve\xc5\xa1kem obdobju so slu\xc5\xbeili kot dostop do gradu, kjer so premo\xc5\xa1\xc4\x8dali obrambni jarek. Vendar pa do uvedbe parne energije v 1850-ih, te\xc5\xbekih oziroma ve\xc4\x8djih razponov ni bilo lahko hitro premakniti za prakti\xc4\x8dno uporabo.'